Jyske Efterretninger, 1821-12-24
Vore politiske Forholde - hedder det fra Petersborg - indhyller sig endnu bestandig i et uigjennemtrængeligt Slør. Hvad vort Hof ved sine Diplomater har besluttet mod den ottemaniske Port, er endnu Altsammen en Gaade. Pluraliteten af vort Publicum, venter under nærværende Omstændigheder, Krigen som uundgaaelig. Vore Armeer staae allerede siden nogle Maaneder ved Pruth i krigerisk Stilling, og vente kun det første Vink for frygtelig at hevne de betrængte Grækere, deres ulykkelige Troes brødre. Men Keiser Alexanders Skarpblikke see ogsaa forud det gruelige Blodbad der overalt vente Hellenerne hvor Jslamismen raser. Dette vil hans ædle menneskelige Hjerte først have afvent, inden han udtaler sin sidste Beslutning. - Baron Stroganoff, vor hidtil værende Gesandt ved det tyrkiske Hof, dvæler endnu i vor Midte. Hans ærefulde og heltemodige Foretagelser i hine Raseriets Fødige Dage, der ofte frygtelig truede ham og Følge, have erhvervet ham Monarkens fulde Hengivenhed og hans Landsmænds sande og inderligste Høiagtelse. Efter Beretninger fra Odessa, indtraf det russiske Ultimatum til Constantinopel den 19de October. Den nu afsatte Reis-Effendi meddeelte øienblikkelig Lord Strangford samme, og yttrede sin Meening, at det aldeles ikke kunde antages. Den stolte Sultan maae vel kunne ansee samme noget ydmygende for sig, men uden Tvivl kommer han dog til at bide i det sure Æble, og saaledes vælge et mindre Onde for et sansynligt paafølgende Større. Uagtet den almindelige Jnteresse der i alle, selv de fjerneste Egne hersker for Grækerne - uagtet de russiske Hære staae truende ved Pruthfloden og vente kun Signalet til Kampen - uagtet gjennem det tykke Slør der omhyller de politiske Begivenheder, dog et Haab spirer frem til Grækernes Friheds Gjenoprettelse - uagtet Alt dette, saa er deres nærværende Tilstand dog den skrækkeligste og sørgeligste. Paa alle Sider omgivet af blodgjerrige Tyrker, vente disse kun det første Rygte om Krigens Udbrud - og Hellenernes Blod flyder, deres Qvinder myrdes, deres Børn blive spiddede. J Sandhed, det russiske Hof bygger vist sin Dvælen paa Menneskelighedens helligste Trophæe. Naar Grækenland beholder sine frugtbare Marke, sine skjønne Stæder, sine ra ske Mænd, sine blomstrende Piger, da er Friheden en Himlens Velgierning fordem, og deres Sletter ville ofte gjenlyde af Sange til deres Priis der greb Banneret for at oprette den. Men for det ødelagte Grækenland kan Frihedens Gjenoprettelse ikke være nogen Lykke. Aly, Pascha af Janina, siger man har gjort Grækerne et Laan af 50 Millioner tyrkiske Piastre; en klækkelig Sum, Forbittrelsen mod alle kristelige Nationer skal hos Barbaresterne være steget til en rasende Høide. Porten kan ganske sikker fra denne Kant vente ald Understøttelse; og intet Selsomt er dette: Den ene Krage hugger jo ikke gjerne Øinene ud paa den Anden. - Den nyelig udnævnte Reis Effendi i Constantinopel, er en Mand fra 30 til 40 Aar. Da han allerede i lang Tid har arbeidet i Departementet for de udenlandske Anliggender, og nøie kjender Forholdet imellem Porten og de europæiske Hoffer, saa er hans Udnævnelse i det diplomatiske Corps heel velkommen. Mellem Ministerne for de fremmede Hoffer i Constantinopel hersker den største Enighed. Sammesteds anseer man Persernes Jndfald foranlediget af en stor europæisk Magt til Fordeel for Grækerne: sandsynlig er denne Efterretning udbredt for end mere at opflamme Tyrkernes Had og Fanatisme.